[{"text_idx": "#000001", "text": "Aita-semeak Zapiain familiaren ondarearekin jarraitzen dute euren abizena daraman sagardotegian. XVI. mendetik sagardoari lotutako abizena dugu. Astigarragako upategia kudeatzen dute \u2018sagardoaren sorlekua\u2019 ere deitzen dioten herri honetan."}, {"text_idx": "#000002", "text": "Gaur egun sagardotegia dagoen baserri berean jaio zen Miguel Zapiain. Etxeko lanetan aritzen zen hasieran. Ondoren Valentziako Requena herrira jo zuen mahastizaintza eta enologia ikastera. Berak dioen bezala, \u201cantzinako formulekin ikasi genuen, hiruko arrazoibide eta arauekin\u201d."}, {"text_idx": "#000003", "text": "Miguelen aitak, Nicolas Rosario Zapiain Agirregabiriak, sagardotegia sustatu zuen 1960. urte hasieran, eta egungo upategia egin. \u201cBaserri handi eta indartsua zen, eta sagar zuku preziatua ekoizten zuten bertan. Gainera, behi-azienda edo baratzea geneukan, eta negozioa sagardoari begira jartzea erabaki zuen. 250 mila litro ekoizten ziren garai hartan\u201d."}, {"text_idx": "#000004", "text": "Miguelek komertzial eta teknika lanak egiten zituen orduan, eta ongi gogoan du 80ko hamarkadan botilaratzen zen champagne botilaren aldaketa. Ondoren, Asturiasko botila erabiltzetik nola pasa ziren hamarkada horren hasieran, gaur egunera iritsi arte."}]